MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 24249/13.05.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre privind darea în administrare a imobilului identificat prin CF nr. 171418 Satu Mare către Direcția de Asistență Socială Satu Mare

 Prin adresa Direcției de Asistență Socială Satu Mare nr. 5896/09.05.2024

înregistrată la Primăria Municipiului Satu Mare sub nr. 28700/09.05.2024 aceștia solicită transmiterea în administrare a imobilului în care și-a desfășurat activitatea grădinița din Sătmărel în vederea demarării procedurilor necesare înființării în clădire a unui Centru de zi pentru copiii care provin din familiile dezavantajate.

 Cele două grupe de grădiniță care au funcționat în anul școlar 2019-2020 în imobilul ce face obiectul prezentului proiect de hotărâre au fost mutate în clădirea școlii iar prin HCL nr. 257/28.11.2019 s-a retras dreptul de administrare instituit în favoarea Școlii Gimnaziale ”Octavian Goga” asupra Grădiniței din Sătmărel, iar prin neutilizare clădirea se va degrada în mod continuu.

Imobilul obiect al prezentului proiect de hotărâre este situat în Satu Mare, strada Sătmărel, clădirea fostei Grădinițe, având ca elemente de identificare C1 și C2 și terenul aferent acestora în suprafață de 4603 mp, înscris în CF nr.171418 Satu Mare (CF vechi 9102 N Satu Mare), nr. cadastral 13017.

În vederea dării în administrare a imobilului identificat la alineatul precedent se impune schimbarea destinației acestuia iar conform prevederilor art. 146 din Legea învățământului preuniversitar nr. 198/2023, cu modificările și completările ulterioare, schimbarea destinației terenului și clădirilor în care nu se mai desfățoară activități didactice se poate face după primii 3 ani prin hotărâre a consiliului local fără avizul conform al Ministerului Educației pentru servicii publice de interes local respectiv pentru activități care contribuie la dezvoltarea comunității locale.

Potrivit art.108 lit.a) din OUG nr.57/2019 privind Codul Administrativ, cu modificările și completările ulterioare, bunurile proprietate publică sau privată a unităților administrativ-teritoriale pot fi date în administrare, unor instituții publice iar conform art. 290 din același act normativ, evidența financiar contabilă a bunurilor care alcătuiesc domeniul public al UAT se ține distinct în contabilitate de către titularul dreptului de administrare.

 Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, cu propunere de aprobare.

Şef Serviciu

Faur Mihaela

Faur Mihaela/ 2 ex.